Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi ajokorteista (uudelleenlaadittu teksti) /* KOM/2006/0547 lopull. - COD 2003/0252 */





[pic] | EUROOPAN YHTEISÖJEN KOMISSIO | Bryssel 21.9.2006 KOM(2006) 547 lopullinen 2003/0252 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi ajokorteista (uudelleenlaadittu teksti) 2003/0252 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi ajokorteista (uudelleenlaadittu teksti) 1. TAUSTAA Ehdotus toimitettiin Euroopan parlamentille ja neuvostolle (KOM(2003) 621 – 2003/0252(COD)) | 3. joulukuuta 2003 | Euroopan talous- ja sosiaalikomitea antoi lausuntonsa | 31. maaliskuuta 2004 | Euroopan parlamentti antoi lausuntonsa ensimmäisessä käsittelyssä | 23. helmikuuta 2005 | Yhteinen kanta vahvistettiin | 18. syyskuuta 2006 | 2. KOMISSION EHDOTUKSEN TAVOITE Komissio antoi 21. lokakuuta 2003 ehdotuksen ajokortteja koskevaksi direktiiviksi. Ehdotuksessa on kyse direktiivin uudelleenlaatimisesta, ja sillä siis korvataan yhteisön ajokortista annettu direktiivi 91/439/ETY ja sen myöhemmät muutokset[1]. Ehdotuksella on kolme päätavoitetta: 1. Väärentämismahdollisuuksien vähentäminen : Mahdollisuus antaa paperiajokortteja lopetetaan ja niiden sijasta annetaan ainoastaan muovisia ajokortteja. Otetaan käyttöön mahdollisuus lisätä ajokorttiin mikrosiru. Otetaan käyttöön ajokorttiasiakirjan rajoitettu voimassaoloaika, jota sovelletaan kaikkiin ehdotetun direktiivin soveltamispäivän jälkeen annettuihin ajokortteihin. 2. Kansalaisten vapaan liikkuvuuden turvaaminen siten, että otetaan käyttöön ajokorttiasiakirjan rajoitettu voimassaoloaika ja yhdenmukaistetaan ammattikuljettajilta vaadittavien lääkärintarkastusten määräajat. 3. Tieliikenteen turvallisuuden parantaminen : Otetaan käyttöön mopoajokortti. Ulotetaan portaittaisen ajoluvan periaate koskemaan myös raskaimpien ja suuritehoisimpien ajoneuvojen ajokortteja. Otetaan käyttöön kuljettajantutkinnon vastaanottajien peruspätevyyttä ja jatkokoulutusta koskevat vähimmäisvaatimukset. Käytetään perustana ’yksi haltija, yksi ajokortti’ -periaatetta. 3. YHTEISTÄ KANTAA KOSKEVAT HUOMAUTUKSET Neuvosto vahvisti yhteisen kantansa määräenemmistöllä 18. syyskuuta 2006. Teksti ei edusta ainoastaan neuvoston kantaa, vaan se heijastaa myös kolmen toimielimen välistä kompromissia, joka neuvoteltiin kesäkuussa 2005. Euroopan parlamentin liikenne- ja matkailuvaliokunnan puheenjohtaja ilmoitti neuvoston puheenjohtajalle lähettämässään kirjeessä, että näissä olosuhteissa hän suosittelee valiokunnalleen, että se hyväksyy yhteisen kannan sellaisenaan toisessa käsittelyssä. Kompromissin vahvistaminen neuvostossa epäonnistui kolme kertaa, koska vähemmistö vastusti sitä. Asiasta päästiin kuitenkin lopulta poliittiseen yhteisymmärrykseen 27. maaliskuuta 2006 järjestetyssä liikenne-, televiestintä- ja energianeuvoston kokouksessa ajokorttien uusimista koskevan muutoksen jälkeen. Yhteisen kannan 7 artiklan 2 kohtaa on muutettu siten, että ajokorttien voimassaoloaikaa voidaan pidentää 15 vuoteen. Tästä kysymyksestä ei siis ole neuvoteltu toimielinten kesken. Tätä erityiskysymystä lukuun ottamatta kolmen toimielimen välisissä neuvotteluissa päästiin kompromissiin seuraavista näkökohdista, jotka on sisällytetty yhteiseen kantaan: - Nykyiset ajokortit on vaihdettava viimeistään 20 vuoden kuluessa direktiivin soveltamispäivästä (3 artiklan 3 kohta). - Moottoripyörien ajolupa on porrastettu siten, että siirtyminen luokasta toiseen edellyttää kahden vuoden kokemusta, ja teholtaan rajoittamattomien moottoripyörien suoran ajoluvan voi saada 24-vuotiaana. Moottoripyöräluokkien nimitykset pysyvät samoina kuin komission alkuperäisessä ehdotuksessa (4 artiklan 3 ja 6 kohta). - Periaate, jonka mukaan yhdellä henkilöllä voi olla vain yksi ajokortti ; tällä pyritään estämään väärennöksiä ja ehkäisemään ”ajokorttiturismia” (7 artiklan 5 kohta). - Ajoneuvon ja perävaunun yhdistelmät : ajoneuvoyhdistelmän, jonka massa on 3 500 – 4 250 kg, tai perävaunun, jonka massa on yli 750 kg, kuljettaminen edellyttää yhden päivän koulutusta tai ajokokeen läpäisemistä (4 artiklan 4 kohdan b alakohta). Komissio pitää tervetulleena toimielinten välisten neuvottelujen tuloksena hyväksyttyjä uusia sääntöjä, joiden avulla voidaan edistää kuljettajien vapaata liikkuvuutta, parantaa liikenneturvallisuutta ja estää väärennöksiä. 4. PÄÄTELMÄ Komissio katsoo, ettei neuvoston yhteisessä kannassa muuteta sen ehdotuksen päätavoitetta eikä henkeä, joten se tukee yhteistä kantaa. Komissio pitää tervetulleena, että yhteinen kanta heijastaa toimielinten välisten neuvottelujen tulosta, mikä mahdollistaa ehdotuksen hyväksymisen toisessa käsittelyssä. [1] Neuvoston direktiivi 91/439/ETY, annettu 29 päivänä heinäkuuta 1991, yhteisön ajokortista (EYVL L 237, 24.8.1991, s. 1). Direktiivi sellaisena kuin se on viimeksi muutettuna 14 päivänä syyskuuta 2000 annetulla komission direktiivillä 2000/56/EY (EYVL L 237, 21.9.2000, s. 45).